Ĉambro de Reprezentantoj de Nepalo

La Ĉambro de Reprezentantoj de Nepalo (, Pratinidhi Sabha) estas la malsupra ĉambro de la duĉambra Parlamento de Nepalo, la Sanghiya Sansad .

Membroj de la Ĉambro de Reprezentantoj estas elektitaj per la paralela balotsistemo kaj tenas siajn postenojn dum kvin jaroj aŭ ĝis la organo estas dissolvita de la Prezidanto laŭ propono de la Konsilio de Ministroj. La kunsidoj okazas ĉe la Internacia Konferenccentro de Nepalo en Katmanduo.

La Ĉambro havas 275 membrojn, el kiuj 165 estas elektitaj en unu-membraj balotdistriktoj uzante la relativan plimultan sistemon, kaj la ceteraj 110 uzante la proporcian balotsistemon, kie balotantoj voĉdonas por politikaj partioj. Artikolo 86 (2) Konstitucio de Nepalo La konsisto de la ĉambro kutime konserviĝas dum kvin jaroj, sed dum krizostato la oficperiodo povas esti plilongigita por ne pli ol unu jaro, laŭ federacia leĝo.

La nuna konsistaro de la Ĉambro estis elektita de la ĝeneralaj elektoj okazigitaj la 20-an de novembro 2022 kaj ties unua sesio kunvenis la 9-an de januaro 2023. Sekve de politika agitado kaj protestoj de Gen Z, la parlamento estis dissolvita fare de la prezidanto la 12-an de septembro 2025.

 Referencoj 

 Vidu ankaŭ 

 Rashtriya Sabha
 Rastriya Panchayat
 Parlamento de Nepalo
Kategorio:Naciaj malsuperaj ĉambroj
Kategorio:Registaro de Nepalo